Build It Framesby-aflos beloof baie pryse | News24
Build It Framesby-aflos beloof baie pryse
< Dié Framesby atlete oefen hard vir die Build It Framesby-aflos wat op 3 Mei plaasvind. Van links is Deleon Strydom, Lize-Mé Otto, Janno Agenbag, Joshua Wellman, Chane Petzer, Wehan Smith, Karla Scheffer, Lara de Bloe, Kelly Schmidt en Janie Guldenphennig.Foto:VERSKAF
DIE gewilde Build It Framesby-aflos vir hoërskole vind op Woensdag, 3 Mei om 3nm. by Framesby plaas.
Verlede jaar het 'n rekordgetal van 50 spanne deelgeneem. Hulle hoop om vanjaar hierdie getal te verbeter.
Vanjaar gaan twee spanne van Hoërskool Kemptonpark, een van die beste atletiekskole in die land, ook aan die aflos deelneem.
Elke span bestaan uit vier atlete. Elkeen sal dieselfde roete oor 2km hardloop.
Daar is afdelings vir seuns, dogters en 'n gemengde span wat bestaan uit twee dogters en twee seuns.
Build It is die hoofborg van die byeenkoms.
Die eerste 55 spanne wat inskryf sal medaljes ontvang. Daar is pryse vir die eerste drie spanne in elke afdeling, asook aan die atlete – beide seuns en dogters – wat die vyf vinnigste tye oor 2km opstel.